### NN 9/2025 (20.1.2025.), Uredba o izmjenama i dopunama Uredbe o unutarnjem ustrojstvu Državnog zavoda za mjeriteljstvo

VLADA REPUBLIKE HRVATSKE

78

Na temelju članka 54. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 16. siječnja 2025. donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU DRŽAVNOG ZAVODA ZA MJERITELJSTVO

Članak 1.

U Uredbi o unutarnjem ustrojstvu Državnog zavoda za mjeriteljstvo (»Narodne novine«, broj 97/20.) u članku 3. točka 6. mijenja se i glasi:

»6. Samostalna služba za homologaciju i nadzor tržišta«.

Članak 2.

U članku 6. stavku 1. iza riječi: »obavlja poslove procjene učinaka propisa« brišu se riječi: »sukladno posebnom zakonu« i dodaju riječi: »te poslove vrednovanja propisa u skladu sa zakonom kojim se uređuju instrumenti politike boljih propisa«.

Iza riječi: »sudjeluje u izradi nacrta prijedloga zakona i prijedloga drugih propisa iz djelokruga Zavoda« dodaju se riječi: »u skladu sa zakonom kojim se uređuju instrumenti politike boljih propisa«.

Članak 3.

U članku 7. stavku 1. iza riječi: »sudjeluje u izradi nacrta prijedloga zakona i drugih propisa iz djelokruga Zavoda« dodaju se riječi: »u skladu sa zakonom kojim se uređuju instrumenti politike boljih propisa«.

Iza riječi: »obavlja poslove procjene učinaka propisa« brišu se riječi:» sukladno posebnom zakonu« i dodaju riječi: »te poslove vrednovanja propisa u skladu sa zakonom kojim se uređuju instrumenti politike boljih propisa«.

Članak 4.

U članku 16. stavku 1. iza riječi: »izrađuje nacrte prijedloga zakona i drugih propisa iz područja mjeriteljstva« dodaju se riječi: »u skladu sa zakonom kojim se uređuju instrumenti politike boljih propisa«.

Iza riječi: »izrađuje nacrte prijedloga zakona i prijedloge drugih propisa o tehničkim zahtjevima u pogledu stupnja čistoće predmeta od plemenitih kovina te drugih tehničkih zahtjeva u pogledu izrade predmeta od plemenitih kovina te prijedloge drugih propisa u području predmeta od plemenitih kovina« dodaju se riječi: »u skladu sa zakonom kojim se uređuju instrumenti politike boljih propisa«.

Članak 5.

U članku 17. stavku 1. iza riječi: »priprema nacrte prijedloga zakona i podzakonskih akata iz područja zakonskog mjeriteljstva« dodaju se riječi: »u skladu sa zakonom kojim se uređuju instrumenti politike boljih propisa«.

Članak 6.

U članku 18. iza riječi: »sudjeluje u pripremi nacrta prijedloga zakona i podzakonskih akata iz područja zakonskog mjeriteljstva« dodaju se riječi: »u skladu sa zakonom kojim se uređuju instrumenti politike boljih propisa«.

Članak 7.

U članku 21. stavku 1. iza riječi: »sudjeluje u izradi nacrta prijedloga zakona« dodaju se riječi: »u skladu sa zakonom kojim se uređuju instrumenti politike boljih propisa«.

Članak 8.

Naslov iznad članka 28. mijenja se i glasi: »6. SAMOSTALNA SLUŽBA ZA HOMOLOGACIJU I NADZOR TRŽIŠTA«.

U članku 28. stavku 1. iza riječi: »Samostalna služba za homologaciju« dodaju se riječi: »i nadzor tržišta«, a iza riječi: »ovlaštenih osoba i inspektora« stavlja se zarez i dodaju riječi: »obavlja poslove nadzora tržišta novih vozila uključujući i ispitivanja, odlučuje o povlačenju vozila, sustava, sastavnog dijela i zasebne tehničke jedinice za tržišta«.

U stavku 2. iza riječi: »U Samostalnoj službi za homologaciju« dodaju se riječi: »i nadzor tržišta«, a iza točke 6.2 dodaje se točka 6.3. koja glasi: »6.3. Odjel za nadzor tržišta.«.

Članak 9.

Iza članka 30. dodaju se naslov iznad članka i članak 30.a koji glase:

»6.3. Odjel za nadzor tržišta

Članak 30.a

Odjel za nadzor tržišta provodi aktivnosti i mjere kako bi se osiguralo da su vozila, sustavi, sastavni dijelovi i zasebne tehničke jedinice te dijelovi i oprema koji su stavljeni na raspolaganje na tržištu usklađeni sa zahtjevima utvrđenima u mjerodavnom zakonodavstvu Unije o usklađivanju i da se njima ne ugrožava zdravlje, sigurnost, okoliš ili bilo koji drugi vid zaštite javnog interesa; obavlja provjeru sukladnosti vozila, sustava, sastavnih dijelova i zasebnih tehničkih jedinica putem redovite provjere dokumentacije kako bi se provjerilo jesu li vozila, sustavi, sastavni dijelovi i zasebne tehničke jedinice u skladu s odgovarajućim zahtjevima odnosno regulatornim aktima; provodi laboratorijska ispitivanja i ispitivanja u stvarnim uvjetima vožnje na temelju statistički relevantnih uzoraka; poduzima prikladne mjere da pravodobno upozori korisnike o opasnostima povezanima s bilo kojim vozilom, sustavom, sastavnim dijelom ili zasebnom tehničkom jedinicom za koje je utvrđena nesukladnost; surađuje s proizvođačima i gospodarskim subjektima u pogledu djelovanja kojima bi se mogli spriječiti ili smanjiti rizici izazvani vozilima, sustavima, sastavnim dijelovima ili zasebnim tehničkim jedinicama koje su proizvođači odnosno subjekti stavili na raspolaganje na tržištu; odlučuje o povlačenju s tržišta vozila, sustava, sastavnog dijela i zasebne tehničke jedinice; izrađuje sveobuhvatni pregled planiranih provjera nadzora tržišta; sastavlja izvješće sa svojim rezultatima nakon svake provjere sukladnosti; surađuje s tijelima za nadzor tržišta drugih država članica, Forumom za razmjenu podataka i Komisijom; sudjeluje u izradi nacionalnih propisa vezano uz homologaciju i nadzor tržišta, obavlja i druge poslove iz svog djelokruga.«.

Članak 10.

Okvirni broj državnih službenika i namještenika u Državnom zavodu za mjeriteljstvo koji je prikazan u tablici koja je sastavni dio Uredbe o unutarnjem ustrojstvu Državnog zavoda za mjeriteljstvo (»Narodne novine«, broj 97/20.) zamjenjuje se Okvirnim brojem državnih službenika i namještenika u Državnom zavodu za mjeriteljstvo, koji je prikazan u tablici u prilogu ove Uredbe i njezin je sastavni dio.

Članak 11.

Glavni ravnatelj Zavoda, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Državnog zavoda za mjeriteljstvo s odredbama ove Uredbe u roku od 30 dana od dana stupanja na snagu ove Uredbe.

Članak 12.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/24-03/121

Urbroj: 50301-05/31-25-4

Zagreb, 16. siječnja 2025.

Predsjednik
 mr. sc. Andrej Plenković, v. r.

OKVIRNI BROJ DRŽAVNIH SLUŽBENIKA I NAMJEŠTENIKA U DRŽAVNOM
 ZAVODU ZA MJERITELJSTVO

|  |  |  |
| --- | --- | --- |
| USTROJSTVENE JEDINICE | |  |
| NEPOSREDNO U ZAVODU, IZVAN SASTAVA  USTROJSTVENIH JEDINICA | | 1 |
| 1. | Kabinet glavnog ravnatelja | 3 |
| 2. | Glavno tajništvo | 1 |
| 2.1. | Služba za pravne, opće i tehničke poslove | 1 |
| 2.1.1. | Odjel za ljudske potencijale i pravne poslove | 2 |
| 2.1.1.1. | Pododsjek za registar | 3 |
| 2.1.2. | Odjel za informatičke i opće poslove | 1 |
|  | – Neposredno u Odjelu u Središnjem uredu u Zagrebu | 4 |
|  | – Samostalni izvršitelj u sjedištu Područne mjeriteljske službe Rijeka | 1 |
|  | – Samostalni izvršitelj u sjedištu Područne mjeriteljske službe Split | 1 |
|  | – Samostalni izvršitelj u sjedištu Područne mjeriteljske službe Osijek | 1 |
| 2.1.3. | Odjel za pomoćne i tehničke poslove | 3 |
| 2.2. | Služba za financije i nabavu | 1 |
| 2.2.1. | Odjel za financije | 2 |
| 2.2.1.1. | Pododsjek za računovodstvo | 3 |
| 2.2.2. | Odjel za nabavu | 4 |
|  | GLAVNO TAJNIŠTVO UKUPNO | 28 |
| 3. | Sektor za mjeriteljstvo i plemenite kovine | 1 |
| 3.1. | Služba za mjeriteljstvo | 1 |
| 3.1.1. | Odjel za mjeriteljstvo i mjerila | 5 |
| 3.1.2. | Odjel za izobrazbu i kvalitetu | 4 |
| 3.1.3 | Odjel za međunarodnu suradnju u mjeriteljstvu | 3 |
| 3.2. | Služba za plemenite kovine | 1 |
| 3.2.1. | Odjel za plemenite kovine i kemijska mjerenja I | 5 |
| 3.2.2. | Odjel za plemenite kovine i kemijska mjerenja II | 1 |
|  | – Samostalni izvršitelj u sjedištu Područne mjeriteljske službe Rijeka | 1 |
|  | – Samostalni izvršitelj u sjedištu Područne mjeriteljske službe Split | 1 |
|  | – Samostalni izvršitelj u sjedištu Područne mjeriteljske službe Osijek | 1 |
|  | SEKTOR ZA MJERITELJSTVO I PLEMENITE KOVINE UKUPNO | 24 |
| 4. | Sektor mjeriteljske inspekcije | 1 |
| 4.1. | Služba nadzora ovlaštenih tijela i mjerila u uporabi | 1 |
|  | – Neposredno u Službi u Središnjem uredu u Zagrebu | 2 |
|  | – Samostalni izvršitelj u sjedištu Područne mjeriteljske službe Rijeka | 1 |
|  | – Samostalni izvršitelj u sjedištu Područne mjeriteljske službe Split | 1 |
|  | – Samostalni izvršitelj u sjedištu Područne mjeriteljske službe Osijek | 1 |
| 4.2. | Služba nadzora plemenitih kovina, pretpakovina i mjerila na tržištu | 1 |
|  | – Neposredno u Službi u Središnjem uredu u Zagrebu | 1 |
|  | – Samostalni izvršitelj u sjedištu Područne mjeriteljske službe Rijeka | 1 |
|  | – Samostalni izvršitelj u sjedištu Područne mjeriteljske službe Split | 1 |
|  | – Samostalni izvršitelj u sjedištu Područne mjeriteljske službe Osijek | 1 |
|  | SEKTOR MJERITELJSKE INSPEKCIJE UKUPNO | 12 |
| 5. | Samostalna služba za temeljno mjeriteljstvo | 7 |
|  | SAMOSTALNA SLUŽBA ZA TEMELJNO MJERITELJSTVO UKUPNO | 7 |
| 6. | Samostalna služba za homologaciju i nadzor tržišta | 1 |
| 6.1. | Odjel za homologaciju vozila i dijelova | 5 |
| 6.2. | Odjel za cestovni promet i smanjenje štetnih emisija | 3 |
| 6.3. | Odjel za nadzor tržišta | 3 |
|  | SAMOSTALNA SLUŽBA ZA HOMOLOGACIJU I NADZOR TRŽIŠTA UKUPNO | 12 |
|  | SREDIŠNJI URED UKUPNO | 87 |
| 7. | Područna mjeriteljska služba Zagreb | 1 |
| 7.1. | Odjel za mjerila mehaničkih veličina | 7 |
| 7.2. | Odjel za ostala mjerila i ispitivanje pretpakovina | 7 |
|  | PODRUČNA MJERITELJSKA SLUŽBA ZAGREB UKUPNO | 15 |
| 8. | Područna mjeriteljska služba Rijeka | 1 |
| 8.1. | Odjel za mjerila mehaničkih veličina | 5 |
| 8.2. | Odjel za ostala mjerila i ispitivanje pretpakovina | 3 |
|  | PODRUČNA MJERITELJSKA SLUŽBA RIJEKA UKUPNO | 9 |
| 9. | Područna mjeriteljska služba Split | 1 |
| 9.1. | Odjel za mjerila mehaničkih veličina | 5 |
| 9.2. | Odjel za ostala mjerila i ispitivanje pretpakovina | 4 |
|  | PODRUČNA MJERITELJSKA SLUŽBA SPLIT UKUPNO | 10 |
| 10. | Područna mjeriteljska služba Osijek | 1 |
| 10.1. | Odjel za mjerila mehaničkih veličina | 5 |
| 10.2. | Odjel za ostala mjerila i ispitivanje pretpakovina | 3 |
|  | PODRUČNA MJERITELJSKA SLUŽBA OSIJEK UKUPNO | 9 |
|  | PODRUČNE MJERITELJSKE SLUŽBE UKUPNO | 43 |
|  | DRŽAVNI ZAVOD ZA MJERITELJSTVO UKUPNO | 130 |